
DR 31.7.2018                                                                    23                   

 
Jadi saya rasa jangan risaulah Yang Berhormat Ayer Hitam. Kontrak ini akan 

ditamatkan pada 30 Jun tahun yang akan datang. Jadi memang kita Kerajaan Pakatan 
Harapan sedang dalam proses untuk meneliti kontrak ini dan saya rasa kita akan kaji apa 
cara yang lebih baik yang boleh Pakatan Harapan tawar kepada rakyat Malaysia. Terima 
kasih... [Dewan tepuk] 

 

6. Datuk Seri Wan Junaidi bin Tuanku Jaafar [Santubong] minta Menteri Tenaga, 
Teknologi, Sains, Perubahan Iklim dan Alam Sekitar menyatakan, tentang kedudukan 
program negara untuk memenuhi kehendak di bawah perubahan iklim di bawah The Paris 
Agreement 2015.  

Menteri Tenaga, Teknologi, Sains, Perubahan Iklim dan Alam Sekitar [Puan 
Yeo Bee Yin]: Tuan Yang di-Pertua, terima kasih Yang Berhormat Santubong. Yang 
Berhormat Santubong bertanya tentang Paris Agreement. 

 Tuan Yang di-Pertua, 195 negara telah bersetuju dengan Paris Agreement pada 12 
Disember 2015 semasa persidangan ke-21 Konvensyen Rangka Kerja Perubahan Iklim 
Pertubuhan Bangsa-Bangsa Bersatu- United Nations Framework Convention on Climate 
Change (UNFCCC) ataupun lebih biasa dikenali sebagai UNFCCC. Ini adalah kali pertama 
dalam sejarah dunia bahawa negara-negara secara collective bersetuju untuk mengambil 
tindakan untuk menurunkan pelepasan karbon masing-masing dengan tujuan mengehadkan 
peningkatan suhu purata dunia kepada 1.5 atau 2 Celsius berbanding dengan tahap sebelum 
era pengindustrian, pre-industrialization, dengan izin.   

 Malaysia telah menandatangani Paris Agreement pada 22 April 2016 dan 
meratifikasikan perjanjian ini pada 16 November 2016. Walaupun kerajaan kini telah tukar, 
kerajaan baharu akan meneruskan komitmen Malaysia dalam Paris Agreement. Kerajaan 
akan menubuhkan Majlis Kebangsaan Adaptasi dan Mitigasi Perubahan Iklim seperti yang 
dijanjikan dalam Manifesto Pakatan Harapan. Usaha-usaha mitigasi perubahan iklim akan 
tumpu kepada menurunkan pelepasan karbon untuk memenuhi komitmen kita di bawah Paris 
Agreement. 

 Tuan Yang di-Pertua, antara tindakan susulan Paris Agreement yang perlu 
dilaksanakan oleh semua negara party ialah menyediakan dan mengemukakan sasaran 
pengurangan pelepasan gas rumah kaca, greenhouse gasses. Sebelum saya menyatakan 
sasaran pelepasan greenhouse gasses kita, izinkan saya jelaskan bagaimanakah 
greenhouse gasses diukur. Untuk makluman, pengetahuan Dewan yang Mulia ini, terdapat 
beberapa jenis greenhouse gasses, seperti karbon dioksida, metana, nitrus oksida dan lain-
lain. Akan tetapi biasanya, impak greenhouse gasses diukur dengan carbon dioxide emission 
equivalent. Oleh itu kita sentiasa menetapkan target kita dalam tema pelepasan karbon 
dioksida dan bukannya pelepasan greenhouse gasses.   

■1140 

Dengan ini, Malaysia telah mengemukakan Intended Nationally Determined 
Contribution kepada UNFCCC pada 27 November 2015. Menurut INDC tersebut, Malaysia 
berhasrat untuk mengurangkan intensiti pelepasan karbon dioksida berdasarkan GDP 
sebanyak 45 peratus berbanding intensiti pelepasan pada tahun 2005, menjelang tahun 
2030. Daripada keseluruhan sasaran pengurangan ini, 35 peratus akan dilaksanakan tanpa 
syarat, unconditional manakala bakal 10 peratus lagi adalah bersyarat, conditional iaitu 
tertakluk kepada penerimaan peruntukan kewangan pemindahan teknologi dan juga 
pembangunan kapasiti daripada negara maju. 

Untuk pengetahuan Dewan yang mulia ini, kementerian ini juga telah sedang 
mengusahakan satu laporan inventori karbon dan ia akan dibentangkan kepada Jemaah 
Menteri dan juga Parlimen dan awam setelah disiapkan berdasarkan modul unjuran 
pelepasan dan pengurangan pelepasan karbon dioksida.  

 

 

 

 



Jadi saya rasa jangan risaulah Yang Berhormat Ayer Hitam. Kontrak ini akan ditamatkan pada 30 Jun tahun yang akan datang. Jadi memang kita Kerajaan Pakatan Harapan sedang dalam proses untuk meneliti kontrak ini dan saya rasa kita akan kaji apa cara yang lebih baik yang boleh Pakatan Harapan tawar kepada rakyat Malaysia. Terima kasih... [Dewan tepuk]. 6. Datuk Seri Wan Junaidi bin Tuanku Jaafar [Santubong] minta Menteri Tenaga, Teknologi, Sains, Perubahan Iklim dan Alam Sekitar menyatakan, tentang kedudukan program negara untuk memenuhi kehendak di bawah perubahan iklim di bawah The Paris Agreement 2015. Menteri Tenaga, Teknologi, Sains, Perubahan Iklim dan Alam Sekitar [Puan Yeo Bee Yin]: Tuan Yang di-Pertua, terima kasih Yang Berhormat Santubong. Yang Berhormat Santubong bertanya tentang Paris Agreement. Tuan Yang di-Pertua, 195 negara telah bersetuju dengan Paris Agreement pada 12 Disember 2015 semasa persidangan ke-21 Konvensyen Rangka Kerja Perubahan Iklim Pertubuhan Bangsa-Bangsa Bersatu- United Nations Framework Convention on Climate Change (UNFCCC) ataupun lebih biasa dikenali sebagai UNFCCC. Ini adalah kali pertama dalam sejarah dunia bahawa negara-negara secara collective bersetuju untuk mengambil tindakan untuk menurunkan pelepasan karbon masing-masing dengan tujuan mengehadkan peningkatan suhu purata dunia kepada 1.5 atau 2 Celsius berbanding dengan tahap sebelum era pengindustrian, pre-industrialization, dengan izin. Malaysia telah menandatangani Paris Agreement pada 22 April 2016 dan meratifikasikan perjanjian ini pada 16 November 2016. Walaupun kerajaan kini telah tukar, kerajaan baharu akan meneruskan komitmen Malaysia dalam Paris Agreement. Kerajaan akan menubuhkan Majlis Kebangsaan Adaptasi dan Mitigasi Perubahan Iklim seperti yang dijanjikan dalam Manifesto Pakatan Harapan. Usaha-usaha mitigasi perubahan iklim akan tumpu kepada menurunkan pelepasan karbon untuk memenuhi komitmen kita di bawah Paris Agreement. Tuan Yang di-Pertua, antara tindakan susulan Paris Agreement yang perlu dilaksanakan oleh semua negara party ialah menyediakan dan mengemukakan sasaran pengurangan pelepasan gas rumah kaca, greenhouse gasses. Sebelum saya menyatakan sasaran pelepasan greenhouse gasses kita, izinkan saya jelaskan bagaimanakah greenhouse gasses diukur. Untuk makluman, pengetahuan Dewan yang Mulia ini, terdapat beberapa jenis greenhouse gasses, seperti karbon dioksida, metana, nitrus oksida dan lain- lain. Akan tetapi biasanya, impak greenhouse gasses diukur dengan carbon dioxide emission equivalent. Oleh itu kita sentiasa menetapkan target kita dalam tema pelepasan karbon dioksida dan bukannya pelepasan greenhouse gasses. #1140 Dengan ini, Malaysia telah mengemukakan Intended Nationally Determined Contribution kepada UNFCCC pada 27 November 2015. Menurut INDC tersebut, Malaysia berhasrat untuk mengurangkan intensiti pelepasan karbon dioksida berdasarkan GDP sebanyak 45 peratus berbanding intensiti pelepasan pada tahun 2005, menjelang tahun 2030. Daripada keseluruhan sasaran pengurangan ini, 35 peratus akan dilaksanakan tanpa syarat, unconditional manakala bakal 10 peratus lagi adalah bersyarat, conditional iaitu tertakluk kepada penerimaan peruntukan kewangan pemindahan teknologi dan juga pembangunan kapasiti daripada negara maju. Untuk pengetahuan Dewan yang mulia ini, kementerian ini juga telah sedang mengusahakan satu laporan inventori karbon dan ia akan dibentangkan kepada Jemaah Menteri dan juga Parlimen dan awam setelah disiapkan berdasarkan modul unjuran pelepasan dan pengurangan pelepasan karbon dioksida.